Parla con me

Parla co me xe na traxmision tełevixiva nata inte el 2004. Chi ła ga inventà xe stada Serena Dandini, che la prexenta col comico Dario Vergassola. Ad ogni pontada trasmesa su Rai3, cołaborava anca la Banda Osiris, sostituìi inte i ultimi ani da Elio e le Storie Tese, protagonista de momenti musicałi davero divertenti, l'autore teatrałe Ascanio Celestini co i so raconti anarchici e anca co canson de stanpo cantautoriałe. Andrea Rivera, che xeneralmente intervista le persone al çitofono su temi inportanti de atuałità, sercando de 'frontarli in modo ironico e catando de frecuente ła cołaborasion dei intervistài.

 El programa 
I autori del programa xe : Serena Dandini e Dario Vergassola, Andrea Salerno, Andrea Pistacchi, Stefano Bises, Claudio Masenza, Maura Misiti, Mattia Torre, Alessandro Rossi, Gabriella D'Angelo, Giovanni Tamborrino, Paola Cannatello, Dario Tiano, Orfeo Vanadia e Diego Pierini.

I consułenti ai test xe Alberto Ferrigolo e Chiara de Antoni.

Produtor executivo Fandango del programa xe Eleonora Olivieri, produtor executivo RAI xe Mercuzio Mencucci.

 Storia 
El programa xe stà trasmeso par quatro xiobi consecutivi in prima serada, sensa susitar parò particołare intarese da parte de l'audience e trovandose cussì presto in una fàsa oraria sucesiva. In ste quatro pontade, Serena Dandini ga avùo come cołaborator Neri Marcoré, storico comico del so "careton" che ga fato imitasion de Luciano Ligabue, Piero Fassino e Maurizio Gasparri, oltre a queła inperdìbiłe de Alberto Angela, che ga ritirà fora a sie ani de distansa dae so aparision a l'Ottavo Nano.

Dal 21 otobre 2008 el programa xe deventà na strica xornałiera, traxmesa in seconda serada su Rai 3 dal marti al venare, ciapando el posto de Primo Piano programa de aprofondimento del Tg3, inte ła cuała ai sołiti artisti se ga xonto Lillo e Greg, Caterina Guzzanti, Diego Bianchi, (conosùo come Zoro), Paola Minaccioni e Federica Cifola.

Corrado Guzzanti, storico cołaborator dea Dandini, no xe inte el cast fiso dea traxmision. Infati durante sti ani el xe aparìo soło un fià de volte, portando in studio l'imitasion de Giulio Tremonti (in do ocaxion), Barbagli, el gerarca fasista che ga proponesto inte el 2006 inte el so film Fascisti su Marte e del gardenal Don Pizzarro. Inte l'edision 2010/2011 Corrado Guzzanti ga partesipà da novo a ła trasmision par na soła pontada fassendo ła parodia de l'ex diretor xeneral de ła RAI, Mauro Masi; el sketch ch'el comico ga interpretà infati se tratava de na tełefonada stranba e stranbałà co ła qual el finto Masi se łagnava de vari aspeti de ła trasmision co ła Dandini (sta tełefonada jera ła parodia de ła vera tełefonada de protesta fata da Mauro Masi durante la trasmision Annozero.

L'edision 2010/2011 ga tacà marti 29 setenbre 2010, aconpagnà da na serie de połemiche połiteghe che ga interesà anca Annozero (programa de Rai 2 e altri programi de ła Terza rete RAI) (Che tempo che fa e Report).

Ła setima edisión de Parla co me xe finìa inte el maxo 2011

Durante l'istà 2011 ghe xe stà novamente un mucio de połemiche par la riconferma del progràma, coun longo tira e moła sò i contrati de ła trasmisión che ga infine portà, inte el setenbre 2011, a ła so scansełasión col Cda de ła Rai che ga espreso (co i voti dei consejèri de sentro-drita contro i 4 voti dei 4 consegièri de opoxisión e del prexidente RAI Paolo Galimberti) parér contrario a ła reałixasión de na nòva edisión de Parla co me che xe cussì finìo (anca se 'l rexultase prexente ne ła prexentasión dei pałinsesti de ła RAI par la stagión 2011/2012).

 Do curiosità 
 Ła scansełasión del programa ga susità perplesità e proteste (in primo logo dal stesto prexidente RAI Galimberti).
 Ła trasmision xe stàda sostituìa inte el 2012 da na nova che ciapa el nome de The Show Must Go Off in onda sol canałe La7

 Linganbi foresti 

 Sito uficiałe de ła Rai.

Categoria:Trasmision tełevixive